"מממממ...באמת?" אמרתי, צרודה ומתפנקת.  "זה מה שמדהים בך במיטה. את פשוט כל כך ילדה."  צחקתי, קצת נבוכה. לא כך דמיינתי את עצמי. "זה טוב או רע?" "זה אחר, ללא ספק, אבל מצוין. את נפלאה." הוא נישק אותי.  כיביתי את הסיגרייה והוא נצמד אליי, ערום וחם. התכרבלתי בין זרועותיו, מאושרת לגמרי. אם יש קצה לאושר אז זהו. הגעתי אליו. ואני רוצה אותו בדיוק כמו שהוא, בלי שינויים.  איזה לילה גשום ומגשים חלומות. לפחות כמעט. "את בהחלט הולכת על מערכות יחסים לא פשוטות," סיכם פלג כשסיימתי לספר לו על שיר. "אני רק רוצה להבין- את חושבת שזה מה שאת רוצה, לתמיד?" שכבנו על המיטה שלי, רגועים ושלווים, אחרי שפרקנו מתחים מיניים של חודש וקצת. "כן." הסתובבתי אליו, כולי חיוך.  פלג חיבק אותי אליו ואמר באנגלית "התגעגעתי אלייך, קטנטונת." הוא היחיד שקורא לי ככה. אני לא קטנה בכלל, בגוף. "אז לא מפריע לך שאני מאוהבת?" שאלתי, מוודאת את הבעות פניו. "הכל בסדר, תירגעי, טוב? אני יודע את מקומי." חייכתי ונשענתי על החזה שלו, מחבקת. כל כך נעים לי איתו. הוא תמיד שם בשבילי, עם השיער הארוך מדי והעיניים האפורות-נוגות שלו. ולמרות האינטימיות בינינו,